Rast cena pšenice širom sveta
Visoke temperature i suša uništili petinu useva pšenice u Rusiji, koja je jedna od najvećih izvoznica te žitarice
Nepodnošljiva vrućina i smog nisu samo povod za zabrinutost u pogledu zdravstvene situacije u Moskvi. Visoke temperature mogle bi da dovedu i do povećanja cijena hleba širom svijeta. Rusija, treća po veličini izvoznica pšenice, procjenjuje da su velike suše i požari već uništili više od 20 odsto usjeva te žitarice. Ruski premijer Vladimir Putin je prošle nedjelje uveo zabranu izvoza žitarica do kraja godine, kako bi spriječio povećanje cijena hrane. Dmitrij Rilko je analitičar u Institutu za poljoprivredne studije u Moskvi. Veliki izvoznici pšenice, poput Australije i Kanade, među zemljama su koje su najviše profitirale od nestašica. U Sjedinjenim Državama, cijene pšenice skočile su proteklih nedelja za više od 70 odsto. Analitičar tržišta Alen Nakmen međutim smatra da su cijene i dalje niže od rekordnih. S obzirom na to da se ne nazire kraj najgorim vrućinama od kad se u Rusiji vrše mjerenja, Dmitrij Rilko vjeruje da su dugoročni izgledi za zimske i proljećnje usjeve sumorni. Agencija Ujedinjenih nacija za hranu upozorava da će se zalihe pšenice naredne godine vjerovatno smanjiti, zbog loše žetve u drugim zemljama. Analitičari ocjenjuju da će najteže pogođeni biti Bliski istok, Afrika i dio Azije, gdje vlada subvencioniše cijene hrane.